བུད་མེད་ཞིག་ལ་མཚོན་ནས་བཤད་ན་ནམ་རྒྱུན་སེམས་ཞིབ་མོས་བདེ་སྲུང་བྱེད་རྒྱུ་དེ་ཧ་ཅང་གལ་ཆེ།བུད་མེད་ཀྱི་བདེ་ཐང་གི་སྐོར་ནས་གླེང་ན་ཕྱི་ལུས་ཀྱི་བདེ་ཐང་ཁོ་ན་ཙམ་ཞིག་ལ་ངོས་མི་འཛིན་པར་གཙོ་བོ་ནང་སེམས་ཀྱི་བདེ་ཐང་ལ་རག་ལས་ཡོད།ཁ་དཔེར་ཡང་སེམས་མ་བདེ་ན་ལུས་མི་བདེ་ཟེར་བ་ལྟར་ང་ཚོར་སྤྲོ་སྐྱིད་ཀྱི་སེམས་ཁམས་ཞིག་དང་བདེ་ཐང་གི་ལུས་ཕུང་ཞིག་ཡོད་ན།ད་གཟོད་འཚོ་བར་དོན་སྙིང་ལྡན་པ་དང་མགོ་མཇུག་ཡོད་པ་རེད།ང་ཚོས་རང་ཉིད་ཀྱི་ལུས་སེམས་གཉིས་ཀར་བདེ་སྲུང་བྱེད་དགོས་པར་མ་ཟད།ད་དུང་བཟའ་མི་གང་བོའི་བདེ་སྲུང་ལའང་འགན་ལེན་བྱེད་དགོས་པས།ནམ་རྒྱུན་སེམས་ཞིབ་མོས་བདེ་སྲུང་བཟང་པོ་བྱས་ན།བདེ་ཞིང་སྐྱིད་པའི་འཚོ་བ་རོལ་ཐུབ།